Marie-Josée Ta Lou

Marie-Josée Dominique Ta Lou (født 1988) er en ivoriansk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun ble slått ut i semifinalen på 200 meter. Hennes fremste internasjonale meritter er gull på 200 meter ved Afrikamesterskapet i friidrett 2016, og gull på 100 og 200 meter panafrikanske leker 2015.

Idrettskarriere
2010
Ta Lou deltok på 100 og 200 meter ved Afrikamesterskapet i friidrett 2010 i Nairobi i Kenya. På 100 meter nådde hun semifinalen, men fikk 13. beste tid med 12,19 sekunder, og gikk ikke videre til finalen. På 200 meter løp hun på 25,55, som var 20. beste tid, og gikk ikke videre til semifinalen.Nairobi 2010 - Resultats by Category, besøkt 14. juli 2016.

2011
Ved Sommeruniversiaden 2011 i Shenzhen i Kina ble hun slått ut i kvartfinalen både på 100 og 200 meter, der hun løp på hhv. 12,02 og 24,17.All-Athletics.com - Shenzen Universiade (CHN) , besøkt 14. juli 2016. Hun deltok også ved Panafrikanske leker 2011, og nådde finalen på både 100 og 200 meter. På 100 meter kom hun på 7.-plass og på 200 meter kom hun på 6.-plass. 

2012
Hun fikk sine første internasjonale medaljer ved Afrikamesterskapet i friidrett 2012. På 200 meter satte hun personlig rekord i semifinalen, med 23,26 sekunder, og løp inn ril 3.-plass i finalen, bak de to nigerianske løperne Gloria Asumnu og Lawretta Ozoh. På 100 meter satte hun personlig rekord i finalen, med 11,53, men kom på 4.-plass, 0,25 sekunder bak Gloria Asumnu som tok bronsen. I tillegg fikk Elfenbenskysten bronse på 4 x 100 meter stafett, der Ta Lou løp sammen med Amandine Allou Affoue, Mireille Parfaite Gaha og Adeline GouenonCAA - 18èmes Championnats Seniors d'Afrique d'Athlétisme Porto-Novo (BEN) Stade de Gaulle , besøkt 14. juli 2016. 

2013
I slutten av april deltok hun ved meeting international d’Abidjan 2013, og vant der 100 meter med tiden 11,58.Senesport - Athletisme : Meeting Thiacoh Abidjan 2013 Les Sénégalais N’ont Pas Été Reluisants. Amanthle S’impose Au 400m. , besøkt 15. juli 2016. Hun vant også 200 meter, med tiden 23,67. 

Hun deltok igjen ved Sommeruniversiaden 2013 i Kazan i Russland. Hun kvalifiserte seg til finalen på 200 meter, og endte der på 8.-plass med 23,63 sekunder. På 100 meter ble hun slått ut i semifinalen, der hun løp på 11,73. Olga Safronova hadde dårligst tid av de som gikk til finalen, med 11,68. 

2014
Hun kom på 3.-plass på 100 meter ved Meeting de Montreuil i juli. Ved det franske mesterskapet i friidrett deltok hun utenfor konkurranse, og løp inn til 1.-plass på 200 meter og 5.-plass på 100 meter.

Ved Afrikamesterskapet i friidrett 2014 fikk hun tre medaljer. På 100 meter fikk hun bronse, bak Blessing Okagbare og Murielle Ahouré. Her satte hun personlig rekord i finalen med 11,20 sekunder.Marrakech 2014 - CAA / Maroc Telecom 19èmes Championnats d'Afrique d'Atléthisme Seniors, besøkt 15. juli 2016.Tilastopaja Oy - Marie Josée Ta Lou, besøkt 15. juli 2016. På 200 meter kom hun på 2.-plass, med ny personlig rekord på 22,87 i finalen. I tillegg fikk Elfenbenskysten sølv på 4 x 100 meter stafett. 

I september deltok hun ved Verdenscupen i friidrett 2014, der hun representerte Afrika. Her kom hun på 4.-plass på 100 meter, og 5.-plass på 200 meter der hun forbedret sin personlige rekord til 22,78 sekunder. 

2015
Hun deltok også VM i friidrett 2015. På 100 meter ble hun slått ut i semifinalen, med 10. beste tid, der hun satte personlig rekord med 11,04 sekunder. Også på 200 meter ble hun slått ut i semifinalen, til tross for ny personlig rekord på 22,56. Her hadde hun 9. beste tid, og 8 utøvere gikk til finalen. 

Ved Panafrikanske leker 2015 vant hun 100 meter med tiden 11,02, som var både mesterskapsrekord og personlig rekord. Hun slo Eunice Kadogo med 0,45 sekunder. Hun vant også 200 meter med tide 22,57, og de ivorianske kvinnene kom på 3.-plass på 4 x 100 meter stafett. 

2016
I mars deltok Ta Lou ved VM i friidrett innendørs 2016, og kom der på 7.-plass i finalen. I juni deltok hun ved Afrikamesterskapet i friidrett 2016, og hun vant 200 meter og fikk bronse på 100 meter. I tillegg fikk Elfenbenskysten bronse på 4 x 100 meter stafett. 

 Referanser 

 Eksterne lenker 


Kategori:Personer fra distriktet Sassandra-Marahoué
Kategori:Ivorianske sprintere
Kategori:Afrikamestere i friidrett for Elfenbenskysten
Kategori:Afrikamesterskap-sølvmedaljevinnere i friidrett for Elfenbenskysten
Kategori:Afrikamesterskap-bronsemedaljevinnere i friidrett for Elfenbenskysten
Kategori:Afrikalekene-gullmedaljevinnere for Elfenbenskysten
Kategori:Afrikalekene-gullmedaljevinnere i friidrett
Kategori:Afrikalekene-bronsemedaljevinnere for Elfenbenskysten
Kategori:Afrikalekene-bronsemedaljevinnere i friidrett
Kategori:Deltakere for Elfenbenskysten under Afrikamesterskapet i friidrett 2012
Kategori:Deltakere for Elfenbenskysten under Afrikamesterskapet i friidrett 2014
Kategori:Deltakere for Elfenbenskysten under Afrikalekene 2015
Kategori:Friidrettsutøvere under Afrikalekene 2015
Kategori:Deltakere for Elfenbenskysten under VM i friidrett 2015
Kategori:Deltakere for Elfenbenskysten under Afrikamesterskapet i friidrett 2016
Kategori:Deltakere for Elfenbenskysten under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Elfenbenskysten under VM i friidrett 2017
Kategori:Deltakere for Elfenbenskysten under Afrikamesterskapet i friidrett 2018
Kategori:Deltakere for Elfenbenskysten under Afrikalekene 2019
Kategori:Friidrettsutøvere under Afrikalekene 2019
Kategori:Deltakere for Elfenbenskysten under VM i friidrett 2019
Kategori:Deltakere for Elfenbenskysten under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Elfenbenskysten under VM i friidrett 2022
Kategori:Deltakere for Elfenbenskysten under VM i friidrett 2023
Kategori:Deltakere for Elfenbenskysten under Sommer-OL 2024
Kategori:Friidrettsutøvere under Sommer-OL 2024
Kategori:Deltakere for Elfenbenskysten under VM i friidrett 2025